hotchpotch/miracl-hf-unified huggingface dataset:
हाइड्राइड
रसायन शास्त्र में हाइड्राइड (Hydride) हाइड्रोजन तत्व का ऋणायन (ऋणात्मक/निगेटिव आवेश वाला आयन) होता है, जिसे रासायनिक सूत्र H द्वारा दर्शाया जाता है। यह अक्सर धातु तत्वों के साथ बने हाइड्रोजन के रासायनिक यौगिकों (क्म्पाउंड) में पाए जाते है, क्योंकि वह हाइड्रोजन से अधिक विद्युत-घनात्मक (इलेक्ट्रोपोज़िटिव) होते हैं और उनके साथ यौगिक बनाते हुए हाइड्रोजन एक इलेक्ट्रोन ले लेता है और ऋणात्मक आवेश (चार्ज) का आयन बन जाता है। इसका एक उदाहरन बोरोन हाइड्राइड है।
नाभिकीय ईन्धन
नाभिकीय ईधन (nuclear fuel) या परमाणु ईधन (atomic fuel) उस सामग्री को कहते हैं जिसे विखण्डन (फिज़न) या नाभिकीय संलयन (फ़्युज़न) की प्रक्रियाओं द्वारा नाभिकीय ऊर्जा बनाने के लिये प्रयोग किया जाता है। यूरेनियम-२३५ और प्लूटोनियम-२३९ सबसे अधिक इस्तेमाल होने वाले नाभिकीय ईधन हैं।
यूनाइटेड किंगडम के शाही राजघराने
इस पृष्ठ में "यूनाइटेड किंगडम" के विभिन्न राजघरानों व उनके शासन की संक्षिप्त सूची है। ध्यान रहे, यूके के राजघरानों को ब्रिटिश राजघराने भी कहते हैं क्यूंकि ये सब ब्रिटिश द्वीप समूह में थे। लेकिन इन सभी ने इंग्लैंड पर  शासन किया हो यह जरूरी नहीं हैं।
ब्रिटेन में इंग्लैंड, वेल्स व स्कॉटलैंड सम्मिलित हैं। 1603 में स्कॉटलैंड व ब्रिटेन पर जेम्स ६ और १ का सयुंक्त शासन होने के बाद से इसे ग्रेट ब्रिटेन कहा जाने लगा। १७०७ में स्कॉटलैंड के इंग्लैंड के साथ हुई संधि के बाद ग्रेट ब्रिटेन को यूनाइटेड किंगडम ऑफ ग्रेट ब्रिटेन कहा जाने लगा। जबकि यूनाइटेड किंगडम चार देशों को मिलाकर एक सामूहिक देश है। इसमें इंग्लैंड, वेल्स, स्कॉटलैंड व उत्तरी आयरलैंड आते हैं। यानि ग्रेट ब्रिटेन के साथ उत्तरी आयरलैंड सयुंक्त रूप से यूनाइटेड किंगडम कहलाते हैं। इस समय (२०१५) में इन सभी देशों का शासन यूनाइटेड किंगडम की महारानी एलिज़ाबेथ II के अंतर्गत है। इन सभी चारों देशों से संबन्धित राजघरानों के बारे में यहाँ लिखा गया है।
"द हाउस ऑफ लंकास्टर", लंकास्टर राजघराना:->
हेनरी बोलिंगब्रोक ने रिचर्ड २ को सत्ता से पदच्युत कर दिया और इसके बाद शाही घर का नाम हेनरी के पिता (ड्यूक ऑफ लंकास्टर) के नाम से जाना जाने लगा।
"द हाउस ऑफ यॉर्क", यार्क राजघराना:->
लंकास्टर और योर्क के शाही परिवारों में प्रसिद्ध "गुलाब युद्ध" (वार ऑफ रोज़ेज़) हुआ था जिसमें यॉर्कियों की जीत हुई थी।
"द हाउस ऑफ टुडोर",  टुडोर का राजघराना:-
"द हाउस ऑफ़ आल्पिन" आल्पिन राजघराना:- गिरिक के साथ ?  "द हाउस ऑफ डंकेल्ड"
डंकेल्ड का राजघराना:-
"द हाउस ऑफ बैलियोल"
बालियोल राजघराना:-
"द हाउस ऑफ ब्रुस"
ब्रूस राजघराना:- "द हाउस ऑफ बैलियोल"
बालियोल राजघराना:- कुछ समय तक डेविड २ और जॉन बैलियोल के बेटे एडवर्ड बैल्योल दोनों ही शासन के लिये दावा करते रहे।
"द हाउस ऑफ स्टुअर्ट"
ग्रेट ब्रिटेन पर स्टुअर्ट राजघराने का शासन १३७१ से १६२५ तक रहा।
१६०३ में स्कॉटलैंड के जेम्स ६ ने इंग्लैंड की महारानी एलिज़ाबेथ प्रथम की मृत्यु के बाद अंग्रेजी सत्ता से समझौता कर लिया और इसे "यूनियन ऑफ क्राउन्स" यानि "ताजों का मिलन" कहा गया। इसके बाद से १७०७ तक इंग्लैंड, स्कॉटलैंड और आयरलैंड के एक ही शासक या सम्राट हुआ करता था।
द हाउस ऑफ स्टुअर्टद हाउस ऑफ स्टुअर्ट वापसी
विक्टोरिया की साक्से-कोबर्ग-गोथा के राजकुमार एल्बर्ट से विवाहोपरान्त ब्रिटेन के शाही घराने का नाम बदल दिया गया था, लेकिन वह स्वंय हैनोवर राजघराने से ही संबद्ध रहीं। "द हाउस ऑफ विंडसर"
प्रथम विश्वयुद्ध के दौरान नाज़ी जमर्नी के खिलाफ़ बढती जा रही जनभावनाओं के मद्देनज़र ब्रिटिश राजघराने का नाम साक्से-कोबर्ग-गोथा से बदलकर विंडसर हाउस कर दिया गया।
नाभिकीय पुनर्सन्साधन
नाभिकीय पुनर्सन्साधन (nuclear reprocessing) एक रासायनिक प्रक्रिया है जिसके द्वारा विखण्ड-योग्य (fissionable) प्लूटोनियम और यूरेनियम को पहले से ही प्रयोग किये गये नाभिकीय ईन्धन से अलग किया जाता है। यह एक ख़तरनाक और कठिन प्रक्रिया है। नाभिकीय पुनर्सन्साधन द्वारा मिले प्लूटोनियम व यूरेनियम को फिर से नाभिकीय ईन्धन की तरह प्रयोग किया जा सकता है लेकिन इस से परमाणु हथियार भी बनाये जा सकते हैं।
प्रधानाचार्य
प्रधानाचार्य जो प्रधान+आचार्य दो शब्दों से मिलाकर बनाया गया है जिसका मतलब होता है महाविद्यालय में सबसे बड़ा है। इसे अंग्रेजी में Principal कहा जाता है।
जेठालाल चम्पकलाल गड़ा
जेठालाल चम्पकलाल गड़ा यह तारक मेहता का उल्टा चश्मा धारावाहिक का एक किरदार है, जिसे दिलीप जोशी निभा रहें है।
यह मुख्यतः अपने दुकान में टीवी, मोबाइल आदि सामान बेचते है। इसके अलावा इसका मुख्य कार्य आत्माराम भिड़े से लड़ाई करना और कृष्णन सुब्रमनियम अय्यर को सताना है जिसकी पत्नी बबीता से ये मन ही मन स्नेह करते हैं।
इसे जलेबी फाफड़ा खाना अति प्रिय लगता है। इसके अलावा यह हर शाम दुकान से घर लौटने के बाद अब्दुल की दुकान में अपने मित्रों के साथ सोडा पीने में भी अच्छा महसूस करते हैं। यह हर दिन देर से जागना भी पसन्द करते हैं। इसके कारण कई बार वह अपने बापूजी की डाँट खा चूकें हैं।
यह हर दिन किसी ना किसी कारण से परेशान रहते हैं। घर पर दया और टप्पू के कार्यों के अलावा यह आत्माराम की बातों और कभी कभी घर में आए अपने साले सुंदरलाल से भी परेशान रहते हैं। इसके साथ ही वे दुकान में बागा के कार्यों के कारण भी दुकान में परेशान रहते हैं। इन परेशानी से बचने के लिए वे तारक मेहता की सहायता लेते रहते हैं।
दया जेठालाल गड़ा
जेठालाल चम्पकलाल गड़ा यह तारक मेहता का उल्टा चश्मा धारावाहिक का एक किरदार है, जिसे दिशा वकानी ने निभाया है।
यह मुख्यतः घर के कार्य करने में व्यस्त रहती हैं। लेकिन कई बार यह गरबा करने में व्यस्त हो जाती हैं। यह अपना बाक़ी समय फ़ोन पर अपनी माँ से बात करने में भी उपयोग करती हैं।
इन्हें गरबा करना बहुत प्रिय लगता है। इसके अलावा यह बाकी समय फोन पर अपनी माँ से बात करने में भी अच्छा महसूस करती हैं।
ऊष्मा चालकता
भौतिकी में, ऊष्मा चालकता (थर्मल कण्डक्टिविटी) पदार्थों का वह गुण है जो दिखाती है कि पदार्थ से होकर ऊष्मा आसानी से प्रवाहित हो सकती है या नहीं। ऊष्मा चालकता को k, λ, या κ से निरूपित करते हैं। जिन पदार्थों की ऊष्मा चालकता अधिक होती है उनसे होकर समान समय में अधिक ऊष्मा प्रवाहित होती है (यदि अन्य परिस्थितियाँ, जैसे ताप का अन्तर, पदार्थ की लम्बाई और क्षेत्रफल आदि समान हों)। जिन पदार्थों की ऊष्मा चालकता बहुत कम होती हैं उन्हें ऊष्मा का कुचालक (थर्मल इन्सुलेटर) कहा जाता है। ऊष्मा चालकता के व्युत्क्रम (रेसिप्रोकल) को उष्मा प्रतिरोधकता (thermal resistivity) कहते हैं।
गणितीय रूप से, यदि formula_1 लम्बाई के formula_2 अनुप्रस्थ काट वाले छड़ से होकर formula_3 समय में formula_4 ऊष्मा प्रवाहित हो तो उस पदार्थ की ऊष्मा चालकता निम्नलिखित सूत्र द्वारा निकाली जा सकती है गणितीय रूप में,
या,
ध्यान रहे कि ऊष्मा की स्थायी अवस्था आ गयी हो तथा आसपास ऊष्मा का कोई अन्य स्रोत न हो। यह भी आवश्यक है कि ऊष्मा का प्रवाह A के लम्बवत दिशा में (लम्बाई की दिशा में) हो।
अज सरोवर
अज सरोवर "" भारत के पंजाब राज्य केन जिला एस.ए.एस.नगर (मोहाली) के खरड नगर कौंसल में एक धार्मिक एंव इतिहासक स्थान है। इसके साथ ही एक एतिहासिक मंदिर चिंता हरण मंदिर भी है। अज्ज सरोवर इस मंदिर के साथ बना हुआ है। इस मंदिर और सरोवर के बारे में यह बात प्रचलित है कि इस मंदिर और सरोवर का निर्माण भारत के प्राचीन राजा  महाराजा अज्ज ,जो श्री राम रामचन्द्र के दादा थे , ने किया था। अज्ज सरोवर मोहाली खरड सड़क पर स्थित है। इस सरोवर के लिए 15 एकड़ जगह उपलब्ध है लेकिन इस समय सरोवर की हालत ठीक नहीं है। यहाँ घास फूस उग्गा हुआ है और सरोवर के लिए पानी की कोई विवसथा नहीं है। सरोवर की दशा सुधारने के लिए समय समय मांग की जाती है।
1926 में उस समय के अम्बाला जिला की रोपड़ सब डवीजन (जिसके अधीन यह क्षेत्र आता तह )में नियुक्त सब डविजनल अधिकारी जे डबलियू फेअरलिए ने एक आदेश जारी कर कर इस सरोवर में नाव चलाने और मछली पकड़ने की मनाही की थी क्योंकि इस को धार्मिक और इतिहासक दर्जा हासिल था।
लॉर्ड लैन्सडाउन
लॉर्ड लैन्सडाउन एक भारत का एक वायसराय था। उसने शासनकाल में भारत परिषद अधिनियम (1882) पारित किया गया।
1- इसकी समय भारत व पाकिस्तान के मध्य डूरंड रेखा का निर्धारण हुआ था..
2- 1891 में दूसरा कारखाना अधिनियम लाया गया था जिसमें स्त्रियों को 11 घंटे प्रति दिन से अधिक काम करने पर प्रतिबंध लगा दिया गया था!
3- सप्ताह में 1 दिन की छुट्टी का प्रावधान भी इसी के समय किया गया था.
4-"age of comment" बिल का पारित होना इसके समय की एक महत्वपूर्ण घटना रही थी..
लॉर्ड एल्गिन द्वितीय
लॉर्ड एल्गिन द्वितीय भारत के एक वायसराय थे जो 1894 से 1899 पद पर रहे। इन्होंने 1895 में आंग्ल रूस संधि पर हस्ताक्षर किए गये। इनके समय में भयानक अकाल पड़ा जिससे बहुत बड़ी संख्या में लोग मारे गए।
प्राची शाह
प्राची शाह भारतीय फ़िल्म अभिनेत्री हैं। यह आकाश वाणी, स्टूडेंट ऑफ दी इयर, हौंटेड, इसी लाइफ में, राजा नटवरलाल और एबीसीडी 2 आदि फिल्मों में कार्य कर चुकी हैं।
बाप, राजस्थान
बाप (Bap) भारत के राजस्थान राज्य के जोधपुर ज़िले में स्थित एक शहर है। यह उपखंड मुख्यालय भी है।
बाप शहर में मेघड़ासर तालाब एक प्रमुख दर्शनीय स्थल है , वहां स्थित श्री भैरूनाथ मंदिर प्रमुख आस्था का प्रतीक है।
बाप पंचायत समिति है। इस से 20 किलोमीटर दूर, एक नजदीक गांव पड़ता है जो जांबा है वहां पर भगवान गुरु जंभेश्वर भगवान का मंदिर है बिश्नोई समाज का सर्वश्रेष्ठ स्थान माना जाता है गुरु जंभेश्वर भगवान यहां समस्त 1530 में यहां गुरु जंभेश्वर भगवान जंबो तालाब खुद भाई की और यहां गुरु जंभेश्वर भगवान ने खुद 6 महीने तपस्या की और इस पवन तपोभूमि पर भगवान कृष्ण जी आए थे जोकि आज से कई वर्ष सदियों पुरानी कश्यप वन के नाम से पहचाने जाने वाला आज कोलायत से ठीक पहले दयातरा के नाम से आज पहचाना जाता है वहां पांचों पांडवों ने वनवास काटा था और काटने के बाद मरुधर के अंदर कपिल सरोवर के नाम से जाने आज जाम्बोलाव शु सरोवर के नाम से जाना जाता है: प्रेम (रावण)
सेंटोसा
सेन्टोसा या सेन्तोसा (अंग्रेज़ी: Sentosa, चीनी: 圣淘沙) सिंगापुर का एक द्वीप है जो सिंगापुर के मुख्य द्वीप से दक्षिण में एक जलडमरू के पार स्थित है। यहाँ सिंगापुर की सरकार ने पूरे द्वीप को एक पर्यटक स्थल बना दिया है जहाँ यूनिवर्सल स्टूडियो, एक्वेरियम और दक्षिणी छोर पर समुद्र-तट (बीच) सैलानियों को आकर्षित करता है। हर वर्ष यहाँ २ करोड़ पर्यटक आते हैं। इसका नाम संस्कृत भाषा के 'संतोष' शब्द का रूप है। यहाँ के बीचों पर समुद्र में नहाना या तैरना प्रतिबंधित है। द्वीप के ७०% क्षेत्रफल पर जंगल सुरक्षित रखे गये हैं जिनमें कई स्थानीय वन्य प्राणी रहते हैं और यह भी पर्यटकों को खींचते हैं।
सेन्टोसा एशिया की मुख्यभूमि का सबसे दक्षिणी बिन्दु है। मुख्य भूमि से अर्थ उन सभी स्थानो से है जो बड़े स्थल से ज्यादा से ज्यादा पुल द्वारा जुड़े हों। इस परिभाषा में इंडोनेशिया के द्वीप नहीं आते हैं।
यूल्विस
यूल्विस (Ylvis) बंधु नार्वे के एक लोकप्रिय कामेदियन, गायक और टीवी शो होस्ट हैं। यै What does the Fox say जैसे गानों के लिए प्रसिद्ध हैं। इनकी शुरुआत २००० इस्वी में हुई थी। इनके गानों और साक्षात्कारों में मज़ाक और व्यंग्य प्रमुख मुद्रा होती है।
दोनो भाइयों के नाम - Vegard और Bård Ylvisåker हैं। इनके बचपन का कुछ भाग अफ्रीक़ा के गृहयुद्ध में बीता है (अंगोला और मोज़ाम्बिक़ में)।
कमलेश गिल
कमलेश गिल (अंग्रेजी :Kamlesh Gill) एक भारतीय फ़िल्म अभिनेता है। ये मुख्य रूप से विक्की डोनर ,बैंग बैंग तथा बजरंगी भाईजान जाने जाते हैं। पीके फ़िल्म में विशेष उपस्थिति के रूप में आये थे।
वैशाली सहदेव
वैशाली सहदेव (जन्म २२ सितम्बर १९८६) एक भारतीय अभिनेत्री है जो मुख्यतः टेलीविजन धारावाहिकों में अभिनय करती है।
कण दल इष्टतमीकरण
संगणक विज्ञान तथा गणित के क्षेत्र में कण दल इष्टतमीकरण (particle swarm optimization (PSO)) इष्टतमीकरण की एक विधि है।
अर्जुन बिज्लानी
अर्जुन बिज्लानी एक भारतीय फिल्म अभिनेता हैं। यह लेफ्ट राइट लेफ्ट, नागिन , मोहे रंग दे, रिमिक्स, कार्तिका, बॉक्स क्रिकेट लीग, मिले जब हम तुम, यह है आशिक़ी, परदेस में मिला कोई अपना, रोड डायरिस, तेरी मेरी लव स्टोरी, काली - एक पुनर अवतार, जो बीवी से करे प्यार और परदेस में है मेरा दिल आदि में कार्य कर चुके हैं। इसके अलावा यह फुल्ल फुकरे जैसी फिल्मों में भी कार्य कर चुके हैं।
मिले जब हम तुम
मिले जब हम तुम एक भारतीय हिन्दी धारावाहिक है। यह स्टार वन पर 22 सितम्बर 2008 से 19 नवम्बर 2010 तक प्रसारित हुआ था।
यह कहानी मुख्यतः नूपुर, सम्राट, मयंक और गुंजन की है। जब यह मिलते हैं तो जो होता है। उसी पर यह पूरी कहानी आधारित है। मयंक (अर्जुन बिज्लानी) और नूपुर (रति पांडे) जब मिलते हैं तो मयंक को गुंजन से प्यार हो जाता है। इस दौरान सम्राट (मोहित सहगल) और गुंजन (सनाया ईरानी) भी एक दूसरे के अच्छे दोस्त बन जाते हैं।
परवलयज
गणित में, एक विशेष प्रकार का द्विघातीय तल (quadric surface) को परवलयज (paraboloid) कहते हैं। यह दो प्रकार का होता है- दीर्घवृत्तीय परवलयज तथा अतिपरवलयी परवलयज।
दीर्घवृत्तीय परवलय का आकार एक अण्डाकार कप की तर्ह होता है। त्रिवीमीय कार्तीय निर्देशांक में इसे निम्नलिखित समीकरण से निरूपित कर सकते हैं-
जहाँ formula_2 तथा formula_3 नियतांक हैं। "अतिपरवलयी परवलयज" (hyperbolic paraboloid)" (यह अतिपरवलयज (hyperboloid) से अलग है) का आकार घोड़े के पीठ की गद्दी (saddle) जैसा होता है।इसे निम्नलिखित समीकरण द्वारा निरूपित किया जा सकता है-
ऐनिऐक, अलास्का
ऐनिऐक (अंग्रेज़ी: "Aniak") संयुक्त राज्य अमेरिका के अलास्का राज्य में बैथल जनगणना क्षेत्र में स्थित एक नगर है। 2010 की जनगणना में यहाँ की जनसंख्या 501 थी।
2000 की जनगणना में ऐण्डरसन पास में 572 लोग, 174 अपारिवारिक-समूह, और 133 परिवार थे। जनसंख्या घनत्व 33.9/किमी था। 12/किमी घनत्व के साथ कुल 203 निवास-योग्य इकाईयाँ थी। प्रजातीय बनावट इस प्रकार थी: मूल अमेरिकी (68.36%), श्वेत (25.00%), एशियाई (0.52%), अफ़्रीकी अमेरिकी (0.35%), और दो या दो से अधिक प्रजाती के (5.77%)। किसी भी प्रजाती के हिस्पैनिक या लैटिनो 1.05% थे।
संयुक्त राज्य जनगणना ब्यूरो
संयुक्त राज्य जनगणना ब्यूरो (अंग्रेज़ी: "The United States Census Bureau (USCB)"; आधिकारिक रूप से जनगणना का ब्यूरो (अंग्रेज़ी: "Bureau of the Census") जैसा टाइटल 13 यू.ऍस.सी. § 11 में परिभाषित है), संयुक्त राज्य संघीय सांख्यिकी प्रणाली की प्रमुख ऐजन्सी है जिसपर अमेरिकी लोगों और अर्थव्यवस्था से सम्बन्धित आँकड़े जुटाने का दायित्व है।
जनगणना ब्यूरो का मुख्य उद्देश्य है प्रति दस वर्ष में जनगणना करना जिसके आधार पर अमेरिका के राज्यों को उनकी जनसंख्या के आधार पर अमेरिकी प्रतिनिधि सभा में सीटें आवण्टित होती हैं। दशकीय जनगणना के अतिरिक्त, जनगणना ब्यूरो निरन्तर अन्य बहुत प्रकार की जनगणनाएँ संचालित करता है जिनमें से कुछ हैं अमेरिकी समुदाय सर्वेक्षण, संयुक्त राज्य आर्थिक जनगणना, और वर्तमान जनसंख्या सर्वेक्षण। इसके अतिरिक्त संघीय सरकार द्वारा जारी किए जाने वाले आर्थिक और विदेश-व्यापार सम्बन्धी आँकड़ो में आम तौर पर जनगणना ब्यूरो द्वारा उपलब्ध कराए गए भी सम्मिलित होते हैं। जनगणना ब्यूरो द्वारा संचालित किए जाने वाले विभिन्न जनगणनाओं और सर्वेक्षणों से उपल्ब्ध आँकड़ो के आधार पर प्रतिवर्ष 400 अरब डॉलर की संघीय निधि का वितरण किया जाता है और जिससे राज्यों, स्थानीय समुदायों, और व्यवसायों को सुविज्ञ निर्णय लेने में सहायता मिलती है।
जनगणना ब्यूरो, संयुक्त राज्य वाणिज्य विभाग के अधीन है और इसके निदेशक का चयन अमेरिका के राष्ट्रपति द्वारा किया जाता है।
इस ऐजन्सी की स्थापना 1 जुलाई 1903 को की गई थी और इसका मुख्यालय सूटलैण्ड, मैरिलैण्ड में स्थित है। इसके कुल कर्मचारियों की संख्या 5,593 (2006 में) है और इसका वार्षिक बजट 2009 से 2011 के दौरान इस प्रकार था: 2009 में 3.1 अरब डॉलर, 2010 में 7.2 अरब डॉलर, और 2011 में 1.3 अरब डॉलर।
के वी सुब्बण्ण
कुन्तगोडु विभूति सुब्बण्ण (20 फरवरी 1932 – 16 जुलाई 2005) प्रसिद्ध कन्नड लेखक एवं नाटककार थे। उन्होने विश्वप्रसिद्ध 'नीनासं ("नीलकण्ठ नाट्य संघ") की स्थापना की। इनके द्वारा रचित एक निबंध–संग्रह "कविराज मार्ग मत्तु कन्नड जगत्तु " के लिये उन्हें सन् २००३ में साहित्य अकादमी पुरस्कार (कन्नड़) से सम्मानित किया गया।
अनिल कुमार गुप्त
अनिल कुमार गुप्त जमीनी स्तर के नवाचारों के क्षेत्र में विश्वप्रसिद्ध व्यक्ति हैं। वे हनी बी नेटवर्क नामक संस्था के संस्थापक तथा भारतीय प्रबंधन संस्थान, अहमदाबाद में प्राध्यापक हैं। इसके अतिरिक्त वे राष्ट्रीय नवप्रवर्तन संस्थान के उप कार्यकारी अध्यक्ष भी हैं। उन्हें सन २००४ में पद्मश्री से सम्मानित किया गया था।
तहीनी
तहीनेः (طحينة‎) एक अरब, उत्तर अफ़्रीकी और भूमध्य सागरीय चटनी है जो तिल से बनी होती है। इसका प्रयोग हुम्मुस बनाने में होता है, हलवे के साथ भी बहुत प्रयुक्त होता है। स्वाद में थोड़ा नमकीन, चिकना (तैलीय) और कड़वा होता है।
अरबी में इसका अर्थ चूर्ण बनाना, या दलना होता है। इसी मूल से आटे के लिए "तहिन" शब्द आया है।
मुकुन्दराज
मुकुंदराज (जीवनकाल: १२वीं शताब्दी) मराठी भाषा के आदिकवि थे। वे नाथ सम्प्रदाय के सन्त थे तथा आदि शंकराचार्य के अद्वैत मत के अनुयायी थे। उन्होने 'विवेक सिन्धु' तथा 'परामृत' नामक ग्रन्थों की रचना की।
उनका जन्म वर्तमान समय के बीड जिला के आंबेजोगाई में हुआ था।
किरात लोग
किरात (या "किराती, किराँती, किराँत") हिमालय क्षेत्र के देश्ज लोग हैं जो नेपाल, उसके पूर्व में भारत, बांग्लादेश, म्यांमार और आगे तक पाये जाते हैं।
पृथ्वी का गुरुत्व
पृथ्वी के गुरुत्व, वह त्वरण है जिससे पृथ्वी के सतह के निकट की वस्तुएँ पृथ्वी की ओर गति करतीं हैं (यदि वे गति करने के लिये स्वतन्त्र हों तथा उन पर कोई अन्य बल न लग रहा हो)। इसे g से दर्शाया जाता है। इसकी SI ईकाई मीटर/वर्ग सेकेण्ड (इसे m/s या m·s लिखा जाता है) है। इसका मान लगभग 9.81 m/s होता है।
केन्द्रीय खान योजना एवं डिजाइन संस्थान
केन्द्रीय खान योजना एवं डिजाइन संस्थान (सेंट्रल माइन प्लानिंग एंड डिजाइन इन्स्टीच्यूट(सीएमपीडीआई)) भारत सरकार का एक उद्यम है, जिसका कारपोरेट मुख्यालय रांची में स्थित है। यह कोल इंडिया की पूर्ण स्वामित्व वाली अनुषंगी है एवं यह एक अनुसूची-बी कंपनी है। वर्ष 2009 के मई से यह एक मिनीरत्न (श्रेणी-२) कंपनी है, तथा वर्ष 1998 के मार्च में इसे आईएसओ 9001 प्रमाण पत्र दिया गया है।
सीएमपीडीआई की परिकल्पना मूल रूप से 1972 में की गई थी तथा संपूर्ण भारतीय खनन उद्योग, जो उस समय अल्प विकसित योजना प्रणाली पर कार्यरत था, के लिए एक छत के नीचे कार्य करने हेतु एक सर्व समावेशी योजना संगठन का प्रस्ताव पोलैण्ड के विशेषज्ञों के साथ एक युग्म, अध्ययन दल द्वारा दिया गया था। यह वह समय था जब भारत में आने वाले वर्षों में तीव्र औद्योगिक विकास की जरूरतों को पूरा करने हेतु ऊर्जा की तेजी से वृद्धि के लिए अवलम्बन उपलब्ध करने हेतु कोयला उद्योग का राष्ट्रीयकरण किया जा रहा था।
वर्ष 1973 के दिसम्बर माह में भारत सरकार ने सीएमपीडीआई की रचना से संबंधित प्रस्ताव को इसके क्रिया-कलापों की सीमा को राष्ट्रीयकृत कोयला उद्योग तक ही सीमित रखते हुए स्वीकृत किया क्योंकि उस समय वैज्ञानिक खनन की जरूरत कोयला खनन के क्षेत्र में सर्वाधिक थी।
वर्ष 1974 में सीएमपीडीआई सद्य स्थापित कोल माइन्स आथरिटी लिमिटेड (सीएमएएल) के एक प्रभाग के रूप में करने लगा तथा बीते समय के नेशनल कोल डेबलपमेंट कॉरपोरेशन (एनसीडीसी) का योजना खंड इसका नाभकीय क्षेत्र बन गया।
१ नवम्बर, 1975 के दिन कोल इंडिया की रचना हेतु सीएमएएल का विलय हो गया तथा सीएमपीडीआई अपने मेमोरेण्डम ऑफ़ एसोशियेसन के तहत घोषित कार्यक्षेत्र के साथ, जो कि मूल प्रस्ताव के अनुरूप ही है, सीआईएल के अन्तर्गत एक सार्वजनिक लिमिटेड कंपनी के रूप में प्रतिष्ठित हो गया।
कोट्स किन्नी
कोट्स किन्नी (नवम्बर 24, 1826 - जनवरी 25, 1904) संयुक्त राज्य अमेरिका से एक वकील, राजनेता, पत्रकार और कवि थे।
कोट्स किन्नी का जन्म 1826 में पेन यान, न्यू यॉर्क के आस-पास हुआ था।  उन्होंने आंशिक रूप से अन्ताकिया कॉलेज, पीला स्प्रिंग्स, ओहियो में शिक्षित किया। लगभग तीन साल तक वकालत करने के बाद, वह पत्रकार बने।
वह जून 1861 से नवम्बर 1865 तक यू एस आर्मी में केशियर थे।
अंग्रेज़ (पंजाबी फ़िल्म)
अंग्रेज़ () एक पंजाबी फ़िल्म है जो समरजीत सिंह द्वारा निर्देशित की गई है। इस फ़िल्म में अमरेंद्र गिल, अम्मी विरक, बीनु ढिल्लों, अदिति शर्मा, सरगुन मेहता और सरदार सोही आदि अभिनेताओं ने भूमिका अदा की है। इस फ़िल्म की पटकथा अम्बर दीप सिंह द्वारा लिखी गई है। यह 1940 के दशक के पंजाब की पेशकारी करती एक परिवारिक फ़िल्म है।
बन्सो
चीनी घास या बन्सो "घास परिवार" का पौधा है।
इराग्रोस्टिस युनिओलोइड्स
ये एक वर्शीक पौधा है। इसका ये अल्पकालिक, सीधा पौधा है। यह धान के किनारे,झरने, गन्दी जगहो, एवम रुके हुए पानी के किनारे पाया जाता है। इसके पत्ते ३०-१० सेमी लम्बा और २-५ मी मी चौडा होता है।
इसकी जड झबडी होती है।
इसके फूल आरोही क्रम मे सजे होते है।खुला पुस्प गुछ, अन्डाकार, 5-12 से०मी० लम्बा,2-96 से०मी० चौडा, छोटी बाले एकन्त और 2-10 से०मी० चौडा डन्ठल पाया जाता है, जिसपर फूलो का जमाव होता है।
चूकि यह एक घास है, इसका उपयोग चारे के रूप मे किया जाता है॥यह हरित खाद के रूप मे भी उपयोगी है।
ये हर जगह पया जाता है। ये विशेश्तह भारत,स्रीलन्का,अफ्रिका [पश्च्मि उस्नकरटिबन्धिय,पस्छिम मध्य और पश्च्मि भारतीय सागर],आसट्रेलिआ,बांलादेश,ब्राज़ील,चीन,मिस्र,इन्डोनेशिआ,मलेशिआ,म्यन्मार,नेपाल,साउदी अरब,ताइवान,अमेरिका,वियेतनाम इत्यादि।
पेटीऍम
पेटीएम एक भारतीय ई-कॉमर्स शॉपिंग वेबसाइट है। जिसका उद्घाटन 2010 में किया गया, One97 Communications इसकी स्वामी है, जो प्रारम्भ में मोबाइल और DTH रिचार्ज किया करती थी। कम्पनी का मुख्यालय नोएडा, भारत में है। यह धीरे-धीरे बिजली के बिल, गैस बिल साथ ही साथ विभिन्न पोर्टलों की रिचार्जिंग और बिल भुगतान प्रदान करती है।पेटीएम ने 2012 में भारत के ई-कॉमर्स बाजार में प्रवेश किया, फ्लिप्कार्ट, अमेज़न और स्नेपडील के कारोबार की तरह सुविधाएँ और उत्पादों को उपलब्ध कराने लगी। 2015 में, इसने बस यात्रा टिकट बुकिंग को जोड़ा।
पेटीऍम 2010 में One97 communications के द्वारा प्रीपेड मोबाइल रिचार्ज वेबसाइट के रूप में स्थापित किया। पेटीऍम "पे थ्रू मोबाइल" का एक संक्षिप्त रूप है। आज, यह प्रीपेड मोबाइल डीटीएच रिचार्ज और शॉपिंग के लिए भारत की सबसे लोकप्रिय ऑनलाइन स्थल है, और इसकी Android और iOS एप्लिकेशन को सबसे लोकप्रिय अप्प्स के बीच में स्थान दिया गया है। स्थापना के तीन साल बाद में, कंपनी ने 25 करोड़ वॉलेट यूजर और 10 लाख एप्लिकेशन डाउनलोड की एक उपयोगकर्ता आधार बनाया।
2014 में, कंपनी ने 40 लाख से अधिक भारत की सबसे बड़ी मोबाइल भुगतान सेवा मंच 'पेटीऍम वॉलेट' का शुभारंभ किया। यह सेवा Uber, BookMyShow और MakeMyTrip जैसे इन्टरनेट कंपनियों के पार भुगतान का पसंदीदा तरीका बन गया। अभी 2017 ने Paytm ने Paytm Payment Bank Limited (PPBL) नाम का नया Bank लांच किया है। इसके अतर्गत अब सभी Paytm wallet को Paytm Bank में कन्वर्ट कर दिया जायेगा KYC वेरिफिकेशन के द्वारा|
पेटीएम एप्प भी बनाया गया है जो आज के सभी स्मार्टफ़ोन ऑपरेटिंग सिस्टम एंड्राइड, एप्पल, और विंडोज के लिए बनाया गया है। इसमें आप बहुत सारे कैशलेस ले नदेन कर सकते हैं। आप इस एप्प के माध्यम से शौपिंग, ट्रेन और हवाई जहाज के टिकट बुकिंग, मोबाइल और डिश रिचार्ज, फिल्मो का टिकट भी खरीद सकते हैं।
पेटीऍम प्रीपेड मोबाइल, डीटीएच, डाटाकार्ड रिचार्ज, पोस्टपेड मोबाइल, लैंडलाइन, और डाटाकार्ड बिल भुगतान के लिए भारत के सभी राज्यों में सभी मोबाइल ऑपरेटरों के साथ काम करता है। इसने कई राष्ट्रीय बैंक के क्रेडिट कार्ड, डेबिट कार्ड, और नेटबैंकिंग भुगतान के साथ भागीदारी की है। पेटीऍम उपयोगिता बिल भुगतान के लिए विभिन्न बिलर्स के साथ काम करता है।
सूडेलॉर टाइफून (2015)
सूडेलॉर, जिसे फिलीपींस ने "हाना" नाम दिया है वर्ष 2015 में अगस्त के पहले हफ्ते में ताइवान से टकराया एक टाइफून (चक्रवात) है जिसे वर्ष 2015 का अब तक का सबसे शक्तिशाली समुद्री तूफ़ान माना ज रहा है। यह चक्रवात तारीख 8 अगस्त 2015 को ताइवान से टकराया, हालाँकि इसका निर्माण एक कम दबाव वाले क्षेत्र के रूप में 29 जुलाई 2015 को ही दर्ज किया गया था जब यह अभी ज़मीन से काफ़ी दूर था।
इसके पूर्वी चीन तट से टकराने की संभावना है और ताइवान में भारी तबाही मचने के बाद यह अभी ताइवान जलसन्धि होकर चीन तट की ओर तेज़ी से बढ़ रहा है। इसके चलते लगभग 1,50,000 लोगों को घर खाली करना पड़ा है।
शनिवार, तारीख 8 अगस्त, 2015 को यह ताइवान से टकराया जिसके कारण भारी वर्षा और व्यापक भूस्खलन दर्ज किया गया। इसके लगभग 230 किलोमीटर प्रति घंटे की रफ़्तार से आए इस तूफान के कारण सुबह ताइवान के पूर्वी तट पर भूस्खलन भी हुआ और हवाओं ने पेड़ों को जड़ से उखाड़ दिया। इसससे पहले मौसम पूर्वानुमानों द्वारा चेतावनी मिलने के बाद लगभग 20 लाख घरों में बिजली की आपूर्ति बंद कर दी गई, रेल मार्ग बंद कर दिया गया, और हवाई उड़ानें रद्द कर दी गयीं और सभी स्कूल भी बंद कर दिए गए थे।
तूफ़ान के कारण ताइवान में लगभग चार फीट बारिश दर्ज की गयी और जापान के रियूकू द्वीप तक में 145 मील/घंटा की रफ़्तार की हवायें चलीं।
सबसे लम्बे लोगों की सूची
सबसे लम्बे लोगों की सूचि को मापा गया और सत्यापित किया गया है, जीवित और मृत, 1835 से वर्तमान तक।
जीवित      ऊंचाई विवादित       मृतक
आटा चक्की
आटा चक्की में अनाज को पीस कर आटा बनाया जाता है।
ज़ैन इमाम
ज़ैन इमाम एक भारतीय अभिनेता हैं। यह अपने अभिनय की शुरुआत टशन-ए-इश्क़ में मुख्य किरदार युवराज या यूवी नाम से शुरू की।
अकबरपुर, कानपुर देहात
अकबरपुर (Akbarpur) भारत के उत्तर प्रदेश राज्य के कानपुर देहात ज़िले में स्थित एक नगर है।
अकबरपुर कानपुर देहात जिले का सब- डिवीज़न एवम तहसील मुख्यालय है। इस नगर से होकर स्वर्णिम चतुर्भुज राष्ट्रीय राजमार्ग जाता है। इस राजमार्ग द्वारा यह नगर पश्चिम में आगरा ,दिल्ली और पूर्व में कानपुर ,पटना ,हावड़ा से जुड़ा हुआ है। यहां से महानगर कानपुर ४० किलोमीटर की दूरी पर है। यहां कानपुर देहात जिले का मुख्यालय भी है यहां से होकर लखनऊ - झाँसी राजमार्ग गुजरता है। यहां का मुख्य रेलवे स्टेशन रूरा (उत्तर मध्य रेलवे) है जिसकी दूरी १५ किलोमीटर है।
अकबरपुर नगर का मुख्य रेलवे स्टेशन रूरा है, जो पूर्व में कानपुर, मुगलसराय, पटना, हावड़ा आदि नगरों से, तथा पश्चिम में इटावा, आगरा, दिल्ली, मेरठ आदि नगरो से जुड़ा हुआ है। यहां कई फ़ास्ट एवं सुपर फ़ास्ट एक्सप्रेस गाड़ियां रूकती हैं।
नूर अंतर्राष्ट्रीय माइक्रोफिल्म केन्द्र
नूर अंतर्राष्ट्रीय माइक्रोफिल्म केन्द्र, इस्लामिक गणराज्य ईरान नई दिल्ली, के कल्चर हाउस में स्थित है। नूर अंतर्राष्ट्रीय माइक्रोफिल्म केन्द्र पुरानी पाण्डुलिपि की मरम्मत, उनकी माइक्रोफिल्म व तस्वीर तैयार करना व मुद्रित पृष्ठों को प्रकाशित करना, जैसे कार्यो में लिप्त रहा है। मेहदी ख्वाजा पीरी द्वारा किये गए प्रयासों के परिणाम स्वरूप 1985 में इस सेंटर को स्थापित किया गया था।
केन्द्र की शैक्षिक व सांस्कृतिक गतिविधियों की शुरुआत अल्लामा क़ाज़ी नूरुल्लाह शुस्तरी की पुण्यतिथि (बरसी) के साथ हुई। वह अपने समय के विधिवेत्ता होने के साथ-साथ एक विद्वान, मोहद्दिस, धर्मशास्त्री, कवि व साहित्यिक व्यक्ति भी थे। उन्हें शहीद-ए-सालिस से भी जाना जाता है। इस महान व्यक्ति की याद में नूर अंतर्राष्ट्रीय माइक्रोफिल्म केन्द्र का नाम रखा गया।
इस्लामी ईरानी विरासत की रक्षा व प्रकाशित करने के उद्देश्य से नूर अंतर्राष्ट्रीय माइक्रोफिल्म केन्द्र की स्थापना की गई। इसके अलावा सेंटर में भारतीय पुस्तकालयों जैसे, मौलाना आजाद पुस्तकालय, लखनऊ पुस्तकालय व गुजरात पुस्तकालय आदि। की 60 हज़ार से अधिक फ़ारसी, अरबी व उर्दू पाण्डुलिपियों की माइक्रोफिल्म व तस्वीरें तैयार की। पाण्डुलिपियों की फोटो का संग्रह और माइक्रोफिल्म जो सारांश व विस्तृत कैटलॉग में उपलबध है। जिनको [[फ़ारसी, [[अरबी]], [[अंग्रेजी]], व [[उर्दू]] में तैयार किया गया है। इसी तरह केन्द्र द्वारा पाण्डुलिपियों की मरम्मत व रक्षा के लिए हर्बल उपचार के माध्यम से एक आधुनिक विधि का अविष्कार किया गया जिसके द्वारा 700 साल पुरानी पांडुलिपि [[कुल्लियात]] सादी व सबसे पुरानी नहजुल बलाग़ा की मरम्मत की गई। अब तक केन्द्र द्वारा मरम्मत की गई इस्लामिक पुस्तको की 200 से अधिक मूल्यवान पाण्डुलिपियों को अति सुंदरता व मूल प्रति की विशेषताओ के साथ प्रकाशित किया गया है। इस प्रकार की डिजाइनिंग व प्रजनन को सेंटर द्वारा पहली बार क्रियान्वित किया गया है।
[[File:NOOR.jpg|thumb|नूर अंतर्राष्ट्रीय माइक्रोफिल्म केन्द्र पुस्तकालय ]] नूर अंतर्राष्ट्रीय माइक्रोफिल्म केन्द्र निम्न लक्ष्यों व उद्देश्यों के साथ शुरू किया गया :
भारत के उप-राष्ट्रपति श्री हामिद अंसारी की उपस्थिति में नूर अंतर्राष्ट्रीय माइक्रोफिल्म केन्द्र की 8 पुस्तको का अनावरण - 1 (यू ट्यूब ) पर देखें
भारत के उप-राष्ट्रपति श्री हामिद अंसारी की उपस्थिति में नूर अंतर्राष्ट्रीय माइक्रोफिल्म केन्द्र की 8 पुस्तको का अनावरण - 2 (यू ट्यूब ) पर देखें
भारत के उप-राष्ट्रपति श्री हामिद अंसारी की उपस्थिति में नूर अंतर्राष्ट्रीय माइक्रोफिल्म केन्द्र की 8 पुस्तको का अनावरण - 3 (यू ट्यूब ) पर देखें
फोर्ट विल्लियम कॉलेज भारत में पाण्डुलिपि मरम्मत की फोटो प्रदर्शनी (यू ट्यूब ) पर देखें [[Category:भारतीय साहित्य]]  [[Category:भारत के लोग]] [[Category:ईरानी भाषाएँ]] [[Category:इस्लाम]] [[Category:भारत ईरान सम्बन्ध]]  [[Category:फारसी साहित्य]]
कंडाघाट
कंडाघाट (Kandaghat) भारत के हिमाचल प्रदेश राज्य के सोलन ज़िले में स्थित एक कस्बा है। यह सोलन ज़िले की एक तहसील का मुख्यालय भी है।
कंडाघाट राष्ट्रीय राजमार्ग 22 पर स्थित है। हिमाचल की राजधानी शिमला यहाँ से 30 कि.मी. की दूरी पर है। ऐतिहासिक पटियाला राजघराने की शीतकालीन राजधानी तथा वर्तमान में एक प्रसिद्ध पर्यटन केंद्र चैल जाने के लिए सड़क यहीं से मुड़ती है। चैल यहाँ से 29 कि.मी. की दूरी पर है।
कंडाघाट तहसील का कुल क्षेत्रफल 230 वर्ग किमी है। भारत की 2011 जनगणना के अनुसार कंडाघाट तहसील में 8,220 घर हैं और यहाँ की आबादी 40,529 है। कंडाघाट प्रखंड के अन्तर्गत 269 गाँव आते हैं।
सलीम ख़ान (शहर)
सलीम ख़ान एक शहर है जो ख़ैबर पख़्तूनख़्वा, पाकिस्तान में स्वाबी जिला की यूनियन सभा भी है।
कलर्स इन्फिनिटी
कलर्स इन्फिनिटी भारतीय अंग्रेज़ी भाषा में संचालित एक मनोरंजन चैनल है। इसका निर्माण 1 जुलाई 2015 को किया गया था। इसका एचडी संस्करण 31 जुलाई 2015 को शुरू किया गया।
मुहाजिर लोग
पाकिस्तान में उन लोगों को मुहाजिर या मोहाजिर (उर्दू: مہاجر‎, अरबी: مهاجر‎) कहते हैं जो भारत के विभाजन के बाद वर्तमान भारत के किसी भाग से अपना घरबार छोड़कर वर्तमान पाकिस्तान के किसी भाग में आकर बस गये।
सेंग खासी
सेंग खासी (या सेंगखासी) मेघालय का एक अल्पसंख्यक समाज एवं आन्दोलन है। ये मूल खासी हैं। मूल खासी धर्म और संस्कृति को संरक्षित रखने के लिए शुरू किए गए सेंग खासी आंदोलन की याद में हर वर्ष 'सेंग कुट नेम' नामक महोत्सव मनाया जाता है। अंग्रेजों के आक्रमण से खासी संस्कृति और भाषा को बचाने के लिए 23 अगस्त 1899 को 16 बहादुर राष्ट्रभक्त खासी युवकों ने 'सेंग खासी' का गठन किया था।
एक समय था जब खासी, जयंतिया और गारो की पहाड़ियों पर इन्हीं का राज्य था और वीरता में ही नहीं, ज्ञान और संस्कृति के मामले में भी यह समुदाय अद्वितीय था। इस समाज का प्रभाव इंडोनेशिया, लाओ और कंबोडिया के जनजातीय पहनावे, बोलचाल और रीतिरिवाजों तक देखा गया। लगभग डेढ़ सौ साल पहले अंग्रेज वहां आए और अपनी सत्ता को मजबूत करने के तमाम उपकरण और तौर-तरीके अपनाते हुए ब्रिटिश मिशनरी भी अपनी छत्रछाया में ले आए। खासी समाज के सुप्रसिद्ध क्रांतिकारी तीरथ सिंह (जिन्हें खासी भाषा में श्री के लिए यू का प्रयोग करते हुए यू तीरोथ सिंह कहा जाता है) की शहादत आज भी प्रेरणा का स्रोत है। जब ब्रिटिश अत्याचार और धर्मांतरण की तीव्रता बढ़ी तो 23 नवंबर, 1899 को सोलह खासी नौजवानों ने अपनी जनजातीय आस्था और परंपरा बचाने के लिए सेंगखासी संगठन की स्थापना की। अब यह दिन एक त्योहार बन गया है, जिसे सेंगकुट स्नेम कहा जाता है। इस दिन चावल और जल के साथ निराकार ईश्वर की पूजा की जाती है और ब्रिटिश साम्राज्यवाद के विरुद्ध स्थापित सेंगखासी आंदोलन के नायकों का स्मरण करते हुए नई पीढ़ी में अपनी संस्कृति और समाज की धार्मिकता के संस्कार रोपे जाते हैं। इस दिन एक प्रसिद्ध खासी उक्ति दोहराई जाती है- ‘लाएद लालादेय, बुरोम इया कीवेई’ यानी अपना भी सम्मान करो और दूसरों का भी सम्मान करो।
सुंदर पिचाई
सुंदर पिचाई (पिचाई सुंदराजन) (जन्म 10 जून, 1972) अमेरिकी व्यवसायी हैं जो अल्फाबेट कंपनी के सीईओ और उसकी सहायक कंपनी गूगल एलएलसी के सीईओ हैं। गूगल ने अपनी कंपनी का नाम अल्फ़ाबेट में बदल दिया। इसके बाद लेरी पेज ने गूगल खोज नामक कंपनी का सीईओ सुंदर पिचाई को बना दिया और स्वयं अल्फाबेट कंपनी के सीईओ बन गए। सुन्दर पिचाई  ने गूगल सीईओ का पद ग्रहण 2 अक्टूबर, 2015 को किया। 3 दिसंबर, 2019 को वह अल्फाबेट के सीईओ बन गए।
पिचाई का जन्म मदुरै, तमिलनाडु, भारत मे  तमिल परिवार में लक्ष्मी और रघुनाथ पिचाई के घर हुआ। उनकी मां लक्ष्मी एक स्टेनोग्राफर थीं और ,उनके पिता रघुनाथ पिचाई ब्रिटिश समूह के जीईसी में एक इलेक्ट्रिकल इंजीनियर थे। सुंदर के पिता का मैन्युफैक्चरिंग प्लांट था जहा इलेक्ट्रिक कॉम्पोनेंट बनाए जाते थे। सुन्दर ने जवाहर नवोदय विद्यालय, अशोक नगर, चेन्नई में अपनी दसवीं कक्षा पूरी की और वना वाणी स्कूल, चेन्नई में स्थित स्कूल से बारहवीं कक्षा पूरी की। पिचाई ने मेटलर्जिकल इंजीनियरिंग में भारतीय प्रौद्योगिकी संस्थान, खड़गपुर से अपनी बैचलर डिग्री अर्जित की। उन्होने एम. एस. सामग्री विज्ञान में स्टैनफोर्ड विश्वविद्यालय और इंजीनियरिंग और पेनसिल्वेनिया विश्वविद्यालय के व्हार्टन स्कूल से एमबीए किया जहां उन्हे एक विद्वान साइबेल और पामर विद्वान नामित किया गया।
वह 2004 में गूगल में आए। जहाँ वे गूगल के उत्पाद जिसमें गूगल क्रोम, क्रोम ओएस शामिल है। शुरुआत में वह गूगल के सर्च बार पर छोटी टीम के साथ काम करते रहे। इसके बाद उन्होंने गूगल के कई और प्रोडक्ट पर भी काम किया है। उन्होंने जीमेल और गूगल मैप्स जैसे अन्य अनुप्रयोगों के विकास की देखरेख की। इसके बाद वह गूगल ड्राइव परियोजना का हिस्सा बने। इसके बाद वह अन्य उत्पाद जैसे जीमेल और गूगल मानचित्र, आदि का हिस्सा बने। इसके बाद वह 19 नवम्बर 2009 में क्रोम ओएस और क्रोमबूक आदि के जाँच कर दिखाये। वह इसे 2011 में सार्वजनिक किया। 20 मई 2010 को वह वीपी8 को मुक्तस्रोत के रूप में बताया। इसके बाद वह एक नई वीडियो प्रारूप वेबएम के बारे में भी बताया।
यह 13 मार्च 2013 को एंडरोइड के परियोजना से जुड़े। जिसे पहले एंडी रूबिन संभालते थे। यह अप्रैल 2011 से 30 जुलाई 2013 तक जीवा सॉफ्टवेयर के निर्देशक बने थे।
Google के CEO सुंदर पिचाई को किसी परिचय की आवश्यकता नहीं है। उनकी सफलता की कहानी कई लोगों के लिए प्रेरणा है। चेन्नई में एक साधारण जीवन जीने से लेकर अपने देश को गौरवान्वित करने तक, वह लोगों से लेकर धन-दौलत तक का एक अच्छा उदाहरण है। हम सभी उसकी सफलता के बारे में जानते हैं, लेकिन उस महिला के बारे में नहीं जानते, जो उनकी तरफ से खड़ी थी और हमेशा उसका समर्थन करती थी। जी हां, हम बात कर रहे हैं उनकी पत्नी अंजलि पिचाई की। उनकी प्रेम कहानी भी उन्हीं की तरह प्यारी और सरल थी। सुंदर एक मध्यम वर्गीय परिवार से थे। वह चेन्नई में रहते थे और एक साधारण जीवन जीते थे, सुंदर इंडियन इंस्टीट्यूट ऑफ टेक्नोलॉजी (IIT), खड़कपुर से मेटलर्जिकल इंजीनियरिंग (धातुकर्म इंजीनियरिंग) की पढ़ाई कर रहे थे और वहां उनकी मुलाकात अंजलि से हुई। वे दोनों सहपाठी थे। वे अच्छे दोस्त बन गए और दोनों ने शादी कर ली। अंजलि से सुन्दर को दो बच्चे है, काव्या और किरण है।
प्रतिघाती वोल्ट-ऐम्पियर
प्रत्यावर्ती धारा के सन्दर्भ में, प्रतिघाती वोल्ट-ऐम्पियर (volt-ampere reactive या var), प्रतिघाती शक्ति की इकाई है। किसी प्रत्यावर्ती धारा परिपथ में जब वोल्टता और धारा समाज कला में नहीं होते तो उसमें प्रतिघाती शक्ति होती है। प्रतिघाती वोल्ट-ऐम्पियर को var (सभी छोटे अक्षर) से निरूपित करते हैं (न कि Var, VAr, या VAR) से।
दिक्-परिवर्तक
दिक्-परिवर्तक या कम्यूटेटर (commutator) दिष्टधारा मशीनों एवं कुछ अन्य उपकरणों में प्रयुक्त एक युक्ति है जो विद्युत धारा की दिशा बदलने के काम आती है। वास्तव में, ब्रश के साथ मिलकर यह एक घूर्णी यांत्रिक स्विच (rotary electrical switch) का काम करती है। दूसरे शब्दों में, दिक्परिवर्तक, आर्मेचर पर उत्पन्न प्रत्यावर्ती धारा (AC) को कार्बन ब्रश की सहायता से डीसी धारा में बदल देता है। यह भी कह सकते हैं कि यह जनित्र मे प्रत्यावर्ती धारा को दिष्ट धारा मे तथा मोटर मे दिष्ट धारा को प्रत्यावर्ती धारा में बदलता है।  इसका निर्माण कर्षित ताँबे तथा माईका की पट्टी से होता है।
ब्रश (विद्युत)
गंगा चिल्ली
गंगा चिल्ली या घोमर (Gull) चील जाति का एक पक्षी है जो नदियों के ऊपर उड़ता हुआ दिखता है।
इसका आकार मध्यम से लेकर बड़ा होता है। रंग धूसर या सफेद, बीच-बीच में पाथे और पंख पर काला बिन्दु होते हैं। इसकी आवाज बहुत कर्कश होती है।
रूरा
रूरा (Rura) भारत के उत्तर प्रदेश राज्य के कानपुर देहात ज़िले में स्थित एक नगर है।
इस नगर से होकर उत्तर मध्य रेलवे लाइन गुजरती है तथा नगर के उत्तरी किनारे निचली गंगा नहर बहती है। भटौली इस नगर से मिला हुआ है जिसे भटौली -रूरा कहते हैं। इस नगर से अकबरपुर की दूरी १५ किलोमीटर है जहाँ कानपुर देहात का जिला मुख्यालय है। यह नगर रोड द्वारा डेरापुर (१५ किलोमीटर ), झींझक (१८ किलोमीटर ) और महानगर कानपुर (६० किलोमीटर) जुड़ा हुआ है। रूरा रेलवे स्टेशन (एन सी आर ) कानपुर देहात जिले का प्रमुख स्टेशन है। यह पूर्व में कानपुर ,मुगलसराय ,पटना, हावड़ा आदि नगरों से तथा पश्चिम में इटावा ,आगरा ,दिल्ली ,मेरठ आदि नगरो से जुड़ा हुआ है। यहां कई फ़ास्ट एवं सुपर फ़ास्ट एक्सप्रेस गाड़ियां रूकती हैं
यह नगर राजकीय परिवहन सेवा द्वारा महानगर कानपुर ,अकबरपुर ,झींझक ,रसूलाबाद,बिल्हौर ,डेरापुर,शिवली आदि स्थानों से जुड़ा हुआ है।
हिमालयन एक्स्प्रेसवे
हिमालयन एक्स्प्रेसवे 27.5 कि.मी. लंबा एक द्रुतमार्ग है जो राष्ट्रीय राजमार्ग २२ का एक हिस्सा है। चंडीगढ़ की सीमाओं को छूते हुए यह मार्ग पंजाब स्थित ज़ीरकपुर से शुरु होकर हरियाणा के पंचकूला, पिंजौर व कालका को लांघकर शिवालिक पहाड़ियों को काटता हुआ हिमाचल प्रदेश में प्रवेश करके परवाणू बाइपास तक जाता है। इस मार्ग का 2 किमी हिस्सा पंजाब में, 21 km हरियाणा में, तथा 4.5 कि.मी. हिमाचल प्रदेश में पड़ता है। इस द्रुतमार्ग का निर्माण जेपी समूह द्वारा किया गया था।
आँकड़ों के हिसाब से यह मार्ग ज़ीरकपुर और परवाणू के मध्य की दूरी को मात्र 3 किमी ही कम करता है। पुराना मार्ग कालका, पिंजौर व परवाणू शहरों के बीचों बीच भीड़भाड़ वाले बाजारों से गुज़रता है और बहुत ही तंग है, जिसके कारण इन्हें पार करने में ही अत्यधिक समय व इंधन की बर्बादी होती थी। इन पहाड़ी शहरों की दूसरी ओर से पहाड़ काटकर यह ४ लेन मार्ग बनाया गया है। इससे शिमला जाने वाले वाहनों को बाईपास मिल गया है तथा इससे शिमला तक की यात्रा का समय लगभग एक घंटा कम हो गया है।
मोही (धारावाहिक)
मोही भारतीय हिन्दी धारावाहिक है, जिसका प्रसारण स्टार प्लस पर 10 अगस्त 2015 से शुरू हुआ। यह इससे पहले सोमवार से शनिवार तक देने वाले धारावाहिक एक वीर की अरदास...वीरा के स्थान पर दिखाया जा रहा है। इसमें मुख्य किरदार में विनीता जोशी ठक्कर और करन शर्मा हैं।
मानक जर्मन स्वनिमविज्ञान
जर्मन भाषा का उच्चारण बहुत सीमा तक शब्दों की वर्तनी से ही निकाला जा सकता है, किन्तु विदेशी भाषा से लिये गये शब्द इसके अपवाद हैं।
Help:IPA for German
उत्तर प्रदेश के राजनैतिक दलों की सूची
उत्तर प्रदेश के राजनैतिक दलों की सूची  भारत प्रजातान्त्रिक गणराज्य है। यहां राष्ट्रीय और प्रन्तीय स्तर पर जनता द्वारा निर्वाचित सरकारों का गठन होता है। इन निर्वाचनों में राष्ट्रीय व् प्रान्तीय स्तर पर मान्यता प्राप्त दल , पंजीकृत दल तथा निर्दलीय उम्मीदवार भाग लेते हैं। राष्ट्रीय स्तर पर मान्यता प्राप्त दल को राष्ट्रीय स्तर पर चुनाव चिन्ह और प्रान्तीय स्तर पर मान्यता प्राप्त दल को प्रान्त स्तर पर चुनाव चिन्ह का आवंटन भारत निर्वाचन आयोग द्वारा किया जाता है।  किसी पार्टी को चार राज्यों में मान्यता मिलने पर भारत निर्वाचन आयोग उसे राष्ट्रीय पार्टी की मान्यता दे देता है।  राष्ट्रीय पार्टियां और उनके अध्यक्षों का विवरण :-
विवेक मूर्ति
वाइस एडमिरल विवेक हैलगेर मूर्ति (अँग्रेजी: Vivek Hallegere Murthy, जन्म: 10 जुलाई, 1977), अमेरिकी सीनेट में भारतीय मूल के 19वें अमेरिकी सर्जन-जनरल हैं। वे इस पद पर 15 दिसंबर 2014 से हैं। उन्हें अमेरिकी राष्ट्रपति बराक ओबामा ने नवंबर 2013 में जन स्वास्थ्य मुद्दे से जुड़े शीर्ष प्रशासनिक पद पर नामित किया था। अमेरिकी सीनेट में हुए आखिरी मतदान में श्री मूर्ति के नाम को 43 के मुकाबले 51 मतों से मंजूरी मिल गई। वे इस पद पर पहुंचने वाले सबसे युवा और भारतीय मूल के पहले व्यक्ति हैं। वे मोटापे, तंबाकू से जुड़ी समस्या, अन्य बीमारियों से लड़ने की अपनी प्रतिबद्धता के लिए जाने जाते हैं।
सीमा मल्होत्रा
सीमा मल्होत्रा (अँग्रेजी: Seema Malhotra, जन्म: 7 अगस्त 1972), ब्रिटेन के फेल्थम एंड हेस्टन सीट से सांसद हैं और भारतीय मूल की ब्रिटेन में पहली शैडो मंत्री हैं। वे किसी भी पार्टी से शैडो मंत्री बनने वाली ब्रिटेन की पहली सांसद हैं। वे लेबर पार्टी से जुड़ी हैं। लेबर पार्टी ने घरेलू हिंसा और उससे संबंधित मुद्दों से निपटने के लिए और महिलाओं और लड़कियों के खिलाफ हिंसा को रोकने के लिए उन्हें इस पद पर नियुक्त किया है। शैडो मंत्री संसद में मुख्य विपक्षी पार्टी का एक सदस्य होता है, जिसे अगर उसकी पार्टी सत्ता में आती है तो मंत्री पद दिया जाता है।
13 सितंबर, 2015 को उन्हें लेबर पार्टी के नेता जेरेमी कोर्बिन द्वारा ‘ट्रेजरी की शैडो चीफ सेक्रेटरी’ नियुक्त किया गया है।
आचार्य देवव्रत
आप अभी तक हरियाणा में एक गुरुकुल में प्रधानाचार्य थे।
आर्य समाज प्रचारक
हिमाचल प्रदेश के राज्यपालों की सूची
15 अगस्त 1947 को भारत की स्वतंत्रता के बाद से हिमाचल प्रदेश एक केंद्र शासित प्रदेश बना। 25 जनवरी 1971 को यह पूर्ण राज्य बना। राज्यपाल हिमाचल प्रदेश का आधिकारिक निवास स्थान राजभवन शिमला है जो कि राजधानी शिमला में स्थित है।
स्कन्द होरा
स्कन्द होरा भारतीय ज्योतिष का प्राचीनतम ग्रन्थ है। इसे अथर्ववेद का 'महोपनिषद' कहा जाता है।
मोहिन्दर सिंह पज्जी
स्क्वाड्रन लीडर मोहिन्दर सिंह पज्जी (अँग्रेजी: Mohinder Singh Pujji, 14 अगस्त 1918 – 18 सितंबर 2010), ब्रिटेन की प्रतिष्ठित रॉयल एयर फोर्स के लड़ाकू पायलट और द्वितीय विश्वयुद्ध के दौरान ब्रितानी वायु सेना के पहले भारतीय सिख पायलटों में से एक थे। उनकी स्मृति में 8 फुट ऊँची कांस्य की प्रतिमा का अनावरण ग्रेट ब्रिटेन के सेंट स्थित संत एड्रिक गार्डेन में किया गया है। उन्होने द्वितीय विश्व युद्ध के दौरान हाॅकर हरिकेन उड़ाया था।
नागालैण्ड शांति समझौता
नागालैण्ड शांति समझौता, अगस्त २०१५ में भारत सरकार तथा नेशनल सोसलिस्ट काउंसिल ऑफ नागालैण्ड (NSCN) के बीच एक समझौता है। भारत के प्रधानमंत्री नरेन्द्र मोदी की उपस्थिति में भारत सरकार की ओर से इस पर आर एन रवि ने तथा एन एस सी एन की तरफ से इसाक चिसी स्वू ने हस्ताक्षर किये।
अजीता राजी
अजीता राजी (अँग्रेजी:Azita Raji, जन्म: 29 सितंबर 1961), भारतीय मूल की स्वीडन में अमेरिकी राजदूत हैं। अमेरिकी राष्ट्रपति बराक ओबामा ने 23 अक्टूबर 2014 को इस भारतीय मूल की अमेरिकी नागरिक को स्वीडन में अमेरिकी राजदूत के तौर पर नामित किया था। इसके पूर्व वे कोलम्बिया बिजनेस स्कूल के सोशल एंटरप्राइज प्रोग्राम के एडवाइजरी बोर्ड की सदस्या रह चुकी हैं। वे बहुत सारी संस्थाओं से जुड़ी हैं और पेशे से एक चार्टर्ड फाइनें‍शियल एनालिस्ट हैं और कई बड़ी फाइनेंशियल कंपनियों में वरिष्ठ पदों पर रह चुकी हैं। वर्ष 2012 में ओबामा के लिए नेशनल फाइनेंस वाइस चेयर थीं। राजी तेहरान, ईरान में पैदा हुई थी। प्रारंभिक शिक्षा के पश्चात वे लुसाने, स्विटजरलैंड आगे की पढ़ाई के लिए चली गयी। उसके बाद 17 साल की उम्र में संयुक्त राज्य अमेरिका के कोलंबिया विश्वविद्यालय में बर्नार्ड कॉलेज में दाखिल हुई, जहां उन्होने 1983 में फ्रेंच और वास्तुकला में स्नातक की उपाधि प्राप्त की। बाद में वाणिज्य में एमबीए करने के लिए वे कोलंबिया लौट आई, जहां उन्होने 1991 में एमबीए की उपाधि प्राप्त की। उन्होने जनवरी 1988 में अमेरिकी नागरिकता ले ली और वहीं बस गयी।
ढाका अनुशीलन समिति
ढाका अनुशीलन समिति, अनुशीलन समिति की ढाका स्थित शाखा का नाम था। इसकी स्थापना नवम्बर १९०५ में की गयी थी। आरम्भ में पुलिन बिहारी दास के नेतृत्व में केवल ८ क्रान्तिकारियोण ने इसकी शुरुआत की थी किन्तु यह तीव्र वेग से पूरे पूर्वी बंगाल में फैल गयी।
राम नाथ कोविन्द
रामनाथ कोविन्द (जन्म: १ अक्टूबर 1945) भारत के 14वें और वर्तमान राष्ट्रपति हैं। वे एक राजनीतिज्ञ हैं। वे 25 जुलाई 2017 को 14वें राष्ट्रपति के रूप में निर्वाचित हुए। 25 जुलाई 2017 को भारतीय उच्चतम न्यायालय के तत्कालीन मुख्य न्यायाधीश जे एस खेहर ने उन्हें भारत के राष्ट्रपति के पद की शपथ दिलायी। वे राज्यसभा सदस्य तथा बिहार राज्य के राज्यपाल रह चुके हैं।
रामनाथ कोविन्द का जन्म उत्तर प्रदेश के कानपुर जिला (वर्तमान में कानपुर देहात जिला) की तहसील डेरापुर, कानपुर देहात के एक छोटे से गाँव परौंख में हुआ था। कोविन्द का सम्बन्ध कोरी (कोली/कोरी) जाति से है जो उत्तर प्रदेश में अनुसूचित जाति, गुजरात में अनुसूचित जनजाति एवम् उड़ीसा में अनुसूचित जनजाति आती है। वकालत की उपाधि लेने के पश्चात उन्होने दिल्ली उच्च न्यायालय में वकालत प्रारम्भ की। वह १९७७ से १९७९ तक दिल्ली उच्च न्यायालय में केंद्र सरकार के वकील रहे। ८ अगस्त २०१५ को बिहार के राज्यपाल के पद पर उनकी नियुक्ति हुई। उन्होनें संघ लोक सेवा आयोग परीक्षा भी तीसरे प्रयास में ही पास कर ली थी।
वर्ष १९९१ में भारतीय जनता पार्टी में सम्मिलित हो गये। वर्ष १९९४ में उत्तर प्रदेश राज्य से राज्य सभा के लिए निर्वाचित हुए। वर्ष २००० में पुनः उत्तरप्रदेश राज्य से राज्य सभा के लिए निर्वाचित हुए। इस प्रकार कोविन्द लगातार १२ वर्ष तक राज्य सभा के सदस्य रहे। वह भारतीय जनता पार्टी के राष्ट्रीय प्रवक्ता भी रहे।
सत्ताधारी राष्ट्रीय जनतांत्रिक गठबंधन द्वारा १९ जून २०१७ को भारत के राष्ट्रपति पद के उम्मीदवार घोषित किये गए। भारतीय जनता पार्टी के राष्ट्रीय अध्यक्ष अमित शाह ने प्रेस कॉन्फ्रेंस करके उनकी उम्मीदवारी की घोषणा की, अमित शाह ने कहा कि रामनाथ कोविंद दलित समाज से उठकर आये हैं और उन्होंने दलितों के उत्थान के लिए बहुत काम किया है, वे पेशे से एक वकील हैं और उन्हें संविधान का अच्छा ज्ञान भी है इसलिए वे एक अच्छे राष्ट्रपति सिद्ध होंगे और आगे भी मानवता के कल्याण के लिए काम करते रहेंगे। २० जुलाई २०१७ को राष्ट्रपति के निर्वाचन का परिणाम घोषित हुआ जिसमें कोविंद ने यूपीए की प्रत्याशी मीरा कुमार को लगभग ३ लाख ३४ हजार वोटों के अंतर से हराया। कोविंद को ६५॰६५ फीसदी वोट प्राप्त हुए। भारत के १३ वे राष्ट्रपति प्रणव मुखर्जी के पश्चात २५ जुलाई २०१७ को भारत के १४ वे राष्ट्रपति के रूप में कोविंद ने शपथ ग्रहण की।
वह 'भाजपा दलित मोर्चा' के राष्ट्रीय अध्यक्ष और 'अखिल भारतीय कोली समाज' के अध्यक्ष भी रहे। वर्ष १९८६ में दलित वर्ग के कानूनी सहायता ब्युरो के महामंत्री भी रहे।
[[श्रेणी:कानपुर के लोग] Nature - शांत स्वभाव व देशभक्ती की भावना से पुर्ण राष्ट्रपति है..
नारियल पानी
हरे, कच्चे नारियल के फल के अन्दर स्थित पानी को नारियल पानी कहते हैं। नारियल के विकास की आरम्भिक अवस्था में भ्रूणपोष (endosperm) इसी जल में घुला रहता है। विकसित होते-होते जल सूखता जाता है और भ्रूणपोष, नारियल की आन्तरिक दीवार पर जमा होता जाता है।
भारतीय युद्धकलाएँ
"इस लेख में 'भारतीय युद्धकला' से आशय 'भारतीय उपमहाद्वीप' की युद्धकलाओं से है।"
संस्कृत तथा अन्य भारतीय भाषाओं में युद्धकलाओं के अनेक प्रकार और नाम मिलते हैं-
भारतीय युद्ध कला में मराठा युद्ध कला बहुत ही प्रसिद्ध युद्ध कलाओं का एक प्रकार है जहाँ मराठाओं की अपनी ही एक विशिष्ट प्रकार की युद्ध नीति होती थी बाद में शिवाजी महाराज ने इसमें बदलाव करते हुए कम से कम सैन्य बल का प्रयोग करते हुए बड़े से बड़े सैन्य बल को परास्त करने के लिए एक युद्ध नीति का विकास किया जिसे गनिमी कावा के नाम से जाना जाता है शिवाजी महाराज द्वारा विकसित की गई गनिमी कावा बहुत ही प्रसिद्ध युद्ध नीति है आज के दौर में मराठाओं के इस युद्ध कला को आधुनिक रूप देते हुए सेल्फ डिफेंस के लिए " फाइट साइंस अकेडमी " द्वारा चलाया जा रहा है।
महर्षि वाल्मीकि द्वारा जनित युद्ध कला बहुत ही श्रेष्ठ युद्ध कलाओं में से एक थी। इसकी श्रेष्ठता का अनुमान आप इसी बात से लगा सकते है कि महर्षि वाल्मीकि के दो विद्यार्थी लव तथा कुश को श्री राम और उनके महान योद्धा भी युद्ध में हरा नही पाये थे जबकि ये वही योद्धा थे जो रावण तथा उसकी महान सेना को परास्त कर चुके थे परन्तु दो बालको से हार गए थे।
कटार
कटार (संस्कृत: कट्टार, कटार या कटारी, कन्नड: ಕಠಾರಿ "कटारी", मलयालम: കട്ടാരം "कटारम" , मराठी: कट्यार , तमिल: கட்டாரி "कट्टारी" या குத்துவாள் "कुट्टुवाल" ) भारत में विकसित एवं प्राचीनकाल से प्रचलित एक हथियार (पुश डैगर) है।
शिवाड़ का किला
यह किला राजस्थान के सवाई माधोपुर जिले की चौथ का बरवाड़ा तहसील के अंतर्गत पड़ता है, जो कि शिवाड कस्बे में स्थित है।
चौथ बरवाड़ा का किला
चौथ का बरवाड़ा में स्थित यह किला चौथ माता सरोवर के पास पड़ता है। चौथ का बरवाड़ा शहर सवाई माधोपुर जिले में चौथ माता मंदिर के लिए राजस्थान में प्रसिद्ध है।
शिव गंगा एक्सप्रेस
शिव गंगा एक्सप्रेस उत्तर पूर्व रेलवे जोन वाराणसी की एक भारतीय सुपर फास्ट ट्रेन है इसका नाम वाराणसी के दो अनमोल रत्नों: भगवान शिव और नदी गंगा के नाम पर रखा गया है। मार्ग में मुख्य शहर इलाहाबाद और कानपुर है। इसे 2002 के रेल बजट में पारित कर दिया गया और अतः इसने 1 जुलाई 2002 से अपनी यात्रा की शुरुआत की तथा यह प्रति दिन चलती है और वाराणसी (2014 से मंडुआडीह) से नई दिल्ली 755 किलोमीटर (469 मील) की दूरी तय करती है।
छद्म ध्वज
छद्म ध्वज या काला झण्डा (False flag या black flag) उन अप्रकट संक्रियाओं (ऑपरेशन्स) को कहते हैं जो यह धोखा देते हुए किये जाते हैं कि वे ऑपरेशन कोई दूसरा कर रहा है। इसमें वास्तविक रूप से संलग्न समूह या देश अपनी पहचान छिपाकर ऐसा भ्रम पैदा करना चाहता है कि आपरेशन किसी और समूह या देश के द्वारा किया जा रहा है।
सामाजिक अपवर्जन
सामाजिक अपवर्जन (social exclusion या marginalization) वह प्रक्रिया है जिसके द्वारा किसी समूह को मुख्य धारा से निकालकर सीमान्त (मार्जिन) पर पहुँचा दिया जाता है। 'सामाजिक अपवर्जन' का यूरोप में खूब प्रयोग किया जाता है। सबसे पहले फ्रांस में प्रयुक्त हुआ था। इसका प्रयोग शिक्षा, समाज, राजनीति, अर्थनीति, मनोविज्ञान आदि विभिन्न क्षेत्रों में किया जाता है। देखा जाय तो समाज मे हाशिए पर वही लोग है जो  शिक्षित नही है या जिन्हे शिक्षा से वंचित रखा गया है। इस प्रकार के वर्ग में मुख्यतः महिलाएँ, दलित, जनजातीय समूह आते है। जो कहीं ना कहीं सामाजिक अधिकारो से वंचित हैं अऔर समाज मे अपवर्जन या हाशिए पर है।
फ्रेंच स्वनिमविज्ञान
¹ मानक फ्रेंच में " h " का उच्चारण नहीं किया जाता (केवल " Ha! " विस्मयबोधकों को छोड़कर)।
वीना वर्मा
वीना वर्मा यू॰ के॰ में रहने वाली एक पंजाबी कहानीकार है जो कहानियाँ लिखती हैं। वीना कहानीकारा के अलावा एक कवयित्री भी हैं।
वीना वर्मा का जन्म 2 अक्तूबर 1960 को भारतीय पंजाब के जिला बठिंडा (वर्तमान जिला, मानसा) में बुढलाडा नगर में रहने वाले एक खत्री परिवार में हुआ। इसने अपनी पढ़ाई "बुढलाडा" नगर से पूरी की और यू॰ के॰ चली गई।
गणपतराव देशमुख
गणपतराव देशमुख (10 अगस्त 1926 – 30 जुलाई 2021), महाराष्ट्र से ‘पीजेण्ट्स एण्ड वर्कर्स पार्टी‘ के नेता थे। उन्होंने सर्वाधिक बार विधानसभा चुनाव जीतने का रिकार्ड बनाया था। वे महाराष्ट्र के सोलापुर जिले की सांगोला विधानसभा निर्वाचन क्षेत्र का प्रतिनिधित्व करते हुये वर्ष 2014 में सम्पन्न महाराष्ट्र विधानसभा चुनाव में इस सीट से उन्होने 11वीं बार जीत दर्ज की। सबसे पहले उन्होंने 1962 में जीत हासिल की थी और तब से 1972 और 1995 के चुनावों को छोड़कर बाकी सारे 10 चुनाव वह जीते। देशमुख ने 2012 में विधानसभा में 50 साल पूरे किये थे और सदन तथा सरकार की ओर से उन्हें सम्मानित किया गया था। उन्होने अधिकतर समय विपक्ष में बिताया लेकिन दो बार महाराष्ट्र के मंत्री भी रहे।
जीवन विज्ञानों की सूची
जीवन विज्ञान (life sciences)
अणुजैविकी
अणुजैविकी (molecular biology) जीवविज्ञान की वह शाखा है जिसमें कोशिकाओं के भीतर और आपस में चलने वाली जैवक्रियाओं को अणुओं के स्तर पर समझा जाता है। इसमें कोशिकाओं के ऊपर भिन्न प्रकार के अणुओं के प्रभाव का, कोशिकाओं में अणुओं के निर्माण व बदलावों का और कोशिकाओं में अणुओं से सम्बन्धित सभी प्रक्रियाओं व प्रणालियों का अध्ययन किया जाता है। अणुजैविकी अणुओं को कोशिकाओं की सभी प्रणालियों के बीच जैव क्रियाओं का आधार मानकर चलती है तथा यह अध्ययन करती है कि ये अन्तःक्रियायें किस प्रकार नियंत्रित होती हैं।इसमें विशेष रूप से डीएनए, आरएनए, प्रोटीन और उनके जैवसंश्लेषण के बीच तालमेल, और इन से सम्बन्धित अंतःक्रियाओं के नियमन सहित कोशिका की विभिन्न प्रणालियों में बायोमॉलिक्यूल के बीच जैविक गतिविधि के आणविक आधार की चिंता की जाती है।
जबकि आणविक जीवविज्ञान 1930 के दशक में स्थापित किया गया था, यह शब्द 1938 में वॉरेन वीवर द्वारा गढ़ा गया था। वीवर उस समय रॉकफेलर फाउंडेशन के लिए प्राकृतिक विज्ञान के निदेशक थे और उनका मानना ​​था कि जीव विज्ञान हाल के अग्रिमों में दिए गए महत्वपूर्ण बदलाव की अवधि से गुजरना था। एक्स-रे क्रिस्टलोग्राफी जैसे क्षेत्र। आणविक जीव विज्ञान से उत्पन्न नैदानिक अनुसंधान और चिकित्सा उपचार आंशिक रूप से जीन थेरेपी के तहत आते हैं। चिकित्सा में आणविक जीव विज्ञान या आणविक कोशिका जीव विज्ञान दृष्टिकोण का उपयोग अब आणविक चिकित्सा कहा जाता है। आणविक जीवविज्ञान कोशिकाओं के विभिन्न भागों के निर्माण, कार्यों और नियमों को समझने में भी महत्वपूर्ण भूमिका निभाता है, जिसका उपयोग कुशलतापूर्वक नई दवाओं को लक्षित करने, रोग का निदान करने और कोशिका के शरीर विज्ञान को समझने में किया जा सकता है।
मन्दार पर्वत
मन्दार पर्वत बिहार राज्य के बांका जिला में स्थित पर्वत है। यह भागलपुर शहर के दक्षिण में लगभग ४५ किमी की दूरी पर स्थित है। इसकी ऊँचाई लगभग ७०० फीट (२१ मीटर) है। यह एक प्रसिद्ध तीर्थ स्थल है। इसके शिखर पर दो मन्दिर हैं, एक हिन्दू मन्दिर और दूसरा जैन मन्दिर।
हिन्दू पौराणिक कथाओं में इसे मन्दराचल (मन्दर + अचल = मन्दर पर्वत) कहा गया है और इसी को मथनी बनाकर समुद्र मन्थन किया गया था।
इस पर्वत के पास में ही 'पापहरनी' सरोवर है किसके बीच में स्थित मन्दिर में लक्ष्मी और विष्णु विराजमान हैं।